**Lisa 2; Katsetusmenetlus**

**Analüütiline ülevaade: Katsetusmenetluste kasutamine Eesti õigussüsteemis**

1. **Sissejuhatus**

Katsetusmenetluseks võib nimetada kriminaal- või muu juriidilise menetluse algatamist olukorras, kus eesmärk ei ole niivõrd konkreetse rikkumise tuvastamine vaid seaduse tõlgendamise suunamine, lõpliku selguse saavutamine ning uue praktika kujundamine.

Kuigi see lähenemine võib paista pragmaatiline, tõstatab see mitmeid põhimõttelisi probleeme õigusriigi toimimise, inimõiguste kaitse ja võimude lahususe vaates.

1. **Katsetusmenetluse olemus**

Katsetusmenetluses suunatakse vaieldava või ebamäärase olukorraga seotud asi kohtusse lootuses, et kohus väljendab seisukoha, mis tulevikus suunaks kogu tegevust ja praktikat. **Menetlust võib algatada või mitte algatada:**

* Prokuratuur
* Kohtuväline menetleja (nt maksu- või konkurentsiamet)
* Kõik need kelle on seadusega õigus mingit menetlust alustada või mitte alustada

**3. Prokuratuuri roll katsetusmenetluste algatajana** Prokuratuur võib algatada kriminaalmenetluse juhtumites, kus seadus on tõlgendatav mitmeti. Näiteks:

* Kuriteokoosseis, mis ei ole varasemalt praktikas rakendust leidnud
* Tehniliselt korrektne, kuid sisuliselt kaheldav olukord (nt teadusrahastuse juhtumid)

**Probleemid:**

* Õigusselguse puudumine kahjustab isikute põhiõigusi,
* Seadusandja roll asendub kohtuliku loovtõlgendusega,
* Menetlus ja õiguse mõistmine muutub eksperimenteerimisvahendiks,
* Menetlus jäetakse alustamata.

**4. Kohtuväliste menetlejate praktika** Teatud ametiasutused (nt andmekaitse inspektsioon, konkurentsiamet) algatavad menetlusi juhtumites, kus seaduse rakendusala on ebaselge.

**Probleemid:**

* Tegevusi korraldatakse ilma kohtuliku loata ja kontrollita
* Tekib oht, et hakatakse "looma" normi ametkondlikult, mitte seaduslikult
* Õiguspärane ootus ja õiguskindlus kannatavad

**5. Kohtunike roll aktivistliku tõlgenduse kaudu**

Kohtud võivad lahendada kaasusi viisil, mis selgelt ületab seaduse sõnastuse piire, et suunata tulevast praktikat.

**Probleemid:**

* Võimude lahususe printsiibi rikkumine
* Tagantjärele õiguse "leiutamine"
* Õigusloome nihkumine seadusandjalt menetlejatele ja kohtuvõimule

**6. Järeldused ja soovitused**

* Katsetusmenetlus ei sobi kriminaalõigusesse, kus kehtib nulltolerants
* Vaidlused õiguse sisu üle tuleb lahendada seadusandja tasandil
* Kohtute roll peab jääma tõlgendavaks, mitte loovaks
* Vajalik on järjekindel põhiseaduslik järelevalve

Katsetusmenetlused on ohtlikud, kui neid ei piirata selge õigusliku raamistikuga. Neid võib kohati pidada õiguskultuuri deformatsiooni näitajaks, kus normide tähendust loovad mitte rahva poolt valitud esindajad, vaid ametkonnad ja kohtud.

Katsetusmenetlus esinevad tunnused mis võivad olla seotud isikute salajase jälgimise ja tundliku info esinemise probleemile.

Aare Siir, Eesti Politsei Kutseühingu juhatuse liige

õigusteaduse magister